|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 15.07.2024.

|  |
| --- |
|  |

**Спољнотрговинска робна размена, коначни подаци 2023.****Укупна спољнотрговинска робна размена Србије за период јануар-децембар 2023. године износи:**– **70777,4 милионa долара – пораст од 0,8% у односу на исти период претходне године;**– **65495,9 милиона евра – пад од 1,7% у односу на исти период претходне године.****Извезено** је робе у вредности од **30938,3 милиона**, што чини раст од 6,5% у односу на исти период претходне године, а **увезено** је робе у вредности од **39839,1 мил. долара**, што је за 3,2% мање него у истом периоду претходне године. **Извоз** робе, изражен у **еврима**, имао је вредност од **28635,1 милиона**, што чини раст од 3,7% у поређењу са истим периодом претходне године. **Увоз** робе имао је вредност од **36860,8 милиона**, што представља смањење од 5,5% у односу на исти период прошле године. **Дефицит** износи **8900,8 мил. долара**, што чини **смањење од 26,4%** у односу на исти период претходне године. Изражен у еврима, дефицит износи **8225,7** милиона, што је **смањење од 27,9**% у поређењу са истим периодом претходне године.**Покривеност увоза извозом** је **77,7%** и већа је од покривености у истом периоду претходне године, када је износила 70,6%.Посматрано регионално, највеће учешће у извозу Србије имао је Регион Војводине (33,5%); следи Београдски регион (24,2%), Регион Шумадије и Западне Србије (20,7%), Регион Јужне и Источне Србије (19,4%), а око 2,3% извоза је неразврстано по територијама. Највеће учешће у увозу Србије имао је Београдски регион (43,3%); следе Регион Војводине (33,1%), Регион Шумадије и Западне Србије (13,3%), Регион Јужне и Источне Србије (8,3%), а око 2,0% увоза није разврстано по територијама. Не располаже се подацима за Регион Косово и Метохија. Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије. У **структури извоза по намени производа** (принцип претежности) највише су заступљени производи за репродукцију, 61,7%(19095,8 мил. долара), следе роба за широку потрошњу, 25,8% (7996,3) и опрема, 12,4% (3845,1). Некласификована роба по намени износи 0,0% (1,2 мил. долара). У **структури увоза по намени производа** највише су заступљени производи за репродукцију, 55,9% (22285,4 мил. долара), следе роба за широку потрошњу, 19,9% (7924,4), и опрема, 12,3% (4907,2). Некласификована роба по намени износи 11,9% (4722,0 мил. долара).Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 59,7% укупне размене. **Главни спољнотрговински партнери**,појединачно, били су:

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Немачка  | 4662.7 | 4315.3 | Немачка  | 5213.9 | 4821.1 |
| Босна и Херцеговина  | 2127.2 | 1967.7 | Кина  | 4868.0 | 4502.2 |
| Италија  | 1913.6 | 1771.6 | Италија  | 2900.9 | 2683.2 |
| Мађарска  | 1687.4 | 1562.4 | Турска  | 1871.1 | 1731.2 |
| Румунија  | 1561.2 | 1444.8 | Руска Федерација  | 1725.3 | 1598.4 |

Наш други по важности партнер јесу земље CEFTA, са којима имамо суфицит у размени од 2940,6 мил. долара, који је резултат углавном извоза: електричне енергије, житарица и производа од њих, пића, нафте и нафтних деривата и друмских возила. Извоз Србије износи 4775,4 а увоз 1834,8 мил. долара за посматрани период. Покривеност увоза извозом је 260,3%. Изражено у **еврима**, извоз износи 4417,6а увоз 1699,3 мил. евра (суфицит је 2718,3 мил. евра, а покривеност увоза извозом 260,0%).Посматрано појединачно по земљама, највећи суфицит у размени остварен је са земљама из окружења: Црном Гором (извозе се електрична енергија и лекови за малопродају, а увозе се највише електрична енергија и сушено месо), Босном и Херцеговином (извозе се највише гасна уља и електрична енергија, а увози се електрична енергија и кокс и полукокс од каменог угља) и Северном Македонијом (извоз електричне енергије и електричних проводника, а увози се највише електрична енергија и катализатори на носачу). Од осталих земаља истиче се и суфицит са Румунијом, Словачком, Хрватском, Шведском, Бугарском, Чешком, Великом Британијом, Мађарском, Молдавијом. Највећи дефицит јавља се у трговини са Кином (због увоза телефона за мрежу станица и лаптопова). Следи дефицит са: Турском, Италијом, Ираком, Немачком, Руском Федерацијом, Белгијом, Норвешком, Шпанијом, Холандијом, Пољском, Аустријом, Француском, Казахстаном, Швајцарском, Словенијом, Грчком ... **Према одсецима Стандардне међународне трговинске класификације (СМТК)**, извоз првих пет одсека чини 32,4% укупног извоза. Увоз првих пет одсека чини 25,8% укупног увоза. Одсек *неразврстана роба*, у који се укључује и роба на царинском складишту и у слободној зони, има учешће у укупном увозу 11,9%.

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Електричне машине и апарати | 3892.8 | 3604.7 | Електричне машине и апарати | 2707.2 | 2505.2 |
| Погонске машине и уређаји | 1805.8 | 1671.5 | Нафта, нафтини деривати | 2615.1 | 2419.4 |
| Металне руде и отпаци метала | 1699.0 | 1573.7 | Друмска возила | 1807.9 | 1670.9 |
| Електрична енергија | 1374.1 | 1274.3 | Индустријске машине за општу употребу | 1588.1 | 1469.0 |
| Индустријске машине за општу употребу | 1263.9 | 1169.4 | Медицински и фармацеутски производи | 1579.3 | 1460.8 |
|  |  |  |  |  |  |

Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |